En 21-årig mand fra Horne ved Hirtshals er kommet i politiets søgelys - fordi han lagde nøgenbilleder af en 15-årig pige ud på internettet. Det oplyser P4 Nordjylland. Pigen kommer fra Fyn, og uden forældrenes vidste det, tog hun i går til Nordjylland for at besøge manden. De to har tilsyneladende været kærester i en måneds tid. Forældrene fik nys om, hvor hun var, og bad politiet hente datteren. Forældrene havde også erfaret, at manden havde taget nøgenbilleder af pigen og lagt dem ud på internetsiden Arto. Nu er han sigtet for blufærdighedskrænkelse. - Billederne viste kvindens mave og bryst, uden at ansigtet var med. De lå ude på nettet i omkring tre timer, før manden selv fjernede dem, fortæller vagtchef Frank Liltorp fra Nordjyllands Politi. Han tilføjer, at kun få nåede at se billederne. Pigen er nu hjemme hos forældrene i god behold. Politiet har beslaglagt mobil og computer for at undersøge, om der her gemmer sig flere ulovlige billeder.

Opsummering:
En 21-årig mand offentliggjorde billeder af en nøgen 15-årig pige på internettet.